โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ระบุ วันนี้มีผู้ติดเชื้อเพิ่ม 2 คน ไม่มีผู้เสียชีวิต
โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ระบุ วันนี้มีผู้ติดเชื้อเพิ่ม 2 คน ไม่มีผู้เสียชีวิตน.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ป่วยเพิ่มขึ้น 2 คน รวมมีผู้ป่วยสะสม 3,017 คน หายป่วยเพิ่ม 2 คน รวมหายป่วยแล้ว 2,798 คน อยู่ระหว่างการรักษาตัว 163 คน ไม่มีผู้เสียชีวิตวันนี้ รวมเสียชีวิตสะสมอยู่ที่ 56 ราย สำหรับผู้ป่วย 2 คน ที่เพิ่มขึ้น รายแรกเป็นหญิงอายุ 19 ปี อยู่กรุงเทพฯ มีประวัติสัมผัสกับผู้ป่วยในครอบครัว 3 คน คือ พี่เขย พี่สาว และหลานสาว ส่วนอีกคนเป็นหญิงอายุ 51 ปี จากจังหวัดนราธิวาส มีประวัติสัมผัสกับผู้ป่วยที่ยืนยันก่อนหน้านี้เช่นกัน สำหรับสถานการณ์ทั่วโลก สหรัฐอเมริกา ถือเป็นประเทศที่มีผู้ป่วยสูงสุดและมีผู้เสียชีวิตสูงสุดเช่นกัน ขณะที่ประเทศในกลุ่มอาเซียนประเทศอินเดียเป็นประเทศที่มีผู้ป่วยสูงสุด